Pierre Joseph Pelletier

Pierre-Joseph Pelletier (22. märts 1788 Pariis – 19. juuli 1842 Pariis) oli Prantsuse keemik ja farmatseut. Teda tuntakse uuringute eest taimsete alkaloidide vallas.

Pierre-Joseph Pelletier töötas toksikoloogia professorina Pariisi meditsiinikoolis École de Pharmacie.

Koos François Magendiega isoleeris Pelletier röga-oksejuurest (Carapichea ipecacuanha (Brot.) L.Andersson) emetiini (1817). Pelletier eraldas koos Vogeliga kurkumiini ja koos Joseph Bienaimé Caventou'ga kiniini (1820), kofeiini (1826),  strühniini (1817), kolhitsiini (1819) ja klorofülli. 
  
Pierre-Joseph Pelletier ja Filip Neriusz Walter isoleerisid  merimänni koore vaigust 1837 tolueeni.

Viited

Selles artiklis on kasutatud ingliskeelset artiklit :en:Pierre Joseph Pelletier ja saksakeelset artiklit :de:Pierre-Joseph Pelletier seisuga 16.09.2017.

Farmatseudid
Prantsuse keemikud
Prantsuse Akadeemia liikmed
Auleegioni ohvitserid
Sündinud 1788
Surnud 1842